P6_TA(2004)0073

Euroopa Liidu kodanike passid *

Euroopa Parlamendi õigusloomega seotud resolutsioon Euroopa Komisjoni ettepaneku kohta võtta vastu nõukogu määrus turvaelementide ja biomeetriliste andmete standardite kohta ELi kodanike passides (KOM(2004)0116 — C5-0101/2004 — 2004/0039(CNS))

(Nõuandemenetlus)

Euroopa Parlament,

- võttes arvesse Euroopa Komisjoni ettepanekut (KOM(2004)0116) [1],

- võttes arvesse nõukogu suundumusi dokumendis 15139/2004, mis edastati parlamendile 24. novembril 2004,

- võttes arvesse EÜ asutamislepingu artikli 62 punkti 2 a,

- võttes arvesse EÜ asutamislepingu artiklit 67, mille alusel nõukogu konsulteeris parlamendiga (C5-0101/2004),

- võttes arvesse Schengeni acquis' Euroopa Liitu integreerimist käsitlevat protokolli, vastavalt millele nõukogu konsulteeris parlamendiga,

- võttes arvesse kodukorra artiklit 51,

- võttes arvesse kodanikuvabaduste, justiits- ja siseasjade komisjoni raportit (A6-0028/2004),

1. kiidab Euroopa Komisjoni ettepaneku muudetud kujul heaks;

2. palub Euroopa Komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul parlamenti informeerida, kui nõukogu kavatseb kõrvale kalduda parlamendi poolt heaks kiidetud tekstist;

4. nõuab 4. märtsi 1975. a ühisdeklaratsioonis ettenähtud lepitusmenetluse alustamist, kui nõukogu kavatseb kõrvale kalduda parlamendi poolt heaks kiidetud tekstist;

5. palub nõukogul parlamendiga uuesti konsulteerida, kui nõukogu kavatseb Euroopa Komisjoni ettepanekut oluliselt muuta;

6. teeb oma presidendile ülesandeks edastada parlamendi seisukoht nõukogule ja Euroopa Komisjonile.

EUROOPA KOMISJONI ESITATUD TEKST | PARLAMENDI MUUDATUSETTEPANEKUD |

Muudatusettepanek 1

Põhjendus 2

2) Passide minimaalsed turvanõuded võeti kasutusele resolutsiooniga, mille võtsid vastu 17. oktoobril 2000 nõukogu raames kokku tulnud liikmesriikide valitsuste esindajad. Nüüd on sobiv asendada ja täiendada seda resolutsiooni ühenduse meetmega, et võtta passides kasutusele tõhustatud ühtlustatud turvastandardid nende kaitseks võltsimise eest. Samal ajal tuleks passi lisada biomeetrilised elemendid, et luua tegeliku omaniku ja dokumendi vahel kindel seos. | 2) Passide minimaalsed turvanõuded võeti kasutusele resolutsiooniga, mille võtsid vastu 17. oktoobril 2000 nõukogu raames kokku tulnud liikmesriikide valitsuste esindajad. Euroopa Ülemkogu otsustas, et nüüd on sobiv asendada ja täiendada seda resolutsiooni ühenduse meetmega, et võtta passides kasutusele tõhustatud ühtlustatud turvastandardid nende kaitseks võltsimise eest. Samal ajal tuleks passi lisada biomeetrilised elemendid, et luua tegeliku omaniku ja dokumendi vahel kindel seos. |

Muudatusettepanek 2

Põhjendus 2 a (uus)

| 2 a. Biomeetrilisi andmeid passides tuleks kasutada üksnes dokumendi ehtsuse kontrollimiseks ja omaniku isiku tuvastamiseks otseselt kättesaadavate võrreldavate tunnuste abil, kui passi esitamist nõutakse õigusaktides. |

Muudatusettepanek 3

Põhjendus 3

3) Turvaelementide ühtlustamine ja biomeetriliste tunnuste sissetoomine on tulevikuarengute perspektiivis Euroopa tasandil oluline samm uute elementide kasutamise suunas, mis muudab reisidokumendi turvalisemaks, loob kindlama seose passi ja selle omaniku vahel ning annab olulise panuse, et tagada kaitset pettuste eest. Arvesse võetakse Rahvusvahelise Tsiviillennunduse Organisatsiooni dokumendis nr 9303 masinloetavate reisidokumentide kohta sätestatud spetsifikatsioone. | 3) Turvaelementide ühtlustamine ja biomeetriliste tunnuste sissetoomine on tulevikuarengute perspektiivis Euroopa tasandil oluline samm uute elementide kasutamise suunas, mis muudab reisidokumendi turvalisemaks, loob kindlama seose passi ja selle omaniku vahel ning annab olulise panuse, et tagada kaitset pettuste eest. |

Muudatusettepanek 4

Põhjendus 7

7) Isikuandmete puhul, mida seoses passiga töödeldakse, kohaldatakse Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta. Tuleb tagada, et passi ei talletata täiendavat teavet, välja arvatud juhul, kui seda nähakse ette määruses, selle lisas või mainitakse vastavas reisidokumendis. | 7) Isikuandmete puhul, mida seoses passiga töödeldakse, kohaldatakse Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta. Passi ei peaks talletama täiendavat teavet. |

Muudatusettepanek 5

Artikli 1 lõige 2

2. Pass hõlmab piisava mahuga salvestuskandjat, mis on väga turvaline ja sisaldab näo kujutist. Liikmesriigid võivad lisada ka sõrmejäljed ühtselt töödeldavas formaadis. | 2. Pass hõlmab väga turvalist piisava mahuga salvestuskandjat, mis on suuteline tagama salvestatud andmete terviklikkuse, ehtsuse ja konfidentsiaalsuse. See sisaldab näo kujutist. Liikmesriigid võivad lisada ka sõrmejäljed ühtselt töödeldavas formaadis. Ei looda Euroopa Liidu passide ja reisidokumentide keskandmebaasi, mis sisaldab kõikide ELi passide omanike biomeetrilisi ja muid andmeid. |

Muudatusettepanek 6

Artikli 2 lõike 1 sissejuhatav osa

1. Passe puudutavad täiendavad tehnospetsifikatsioonid määratakse kindlaks vastavalt artikli 5 lõikes 2 toodud menetlusele järgnevalt: | 1. Passe puudutavad täiendavad tehnospetsifikatsioonid määratakse kindlaks vastavalt artiklis 5 toodud menetlusele järgnevalt: |

Muudatusettepanek 7

Artikli 2 lõike 1 punkt b

b)tehnospetsifikatsioonid biomeetrilise teabe salvestuskandja ja selle turvamise kohta; | b)tehnospetsifikatsioonid biomeetrilise teabe salvestuskandja ja selle turvamise kohta, et tagada eelkõige andmete terviklikkus, ehtsus ja konfidentsiaalsus ning tagada nende kasutamine vastavalt selles määruses välja toodud eesmärkidele; |

Muudatusettepanek 8

Artikli 2 lõige 1 a (uus)

| 1 a. Salvestuskandjat võivad kasutada üksnes: a)liikmesriigi pädevad ametiasutused andmete lugemiseks, talletamiseks, muutmiseks ja kustutamiseks ningb)volitatud organid, kes õigusaktide alusel on volitatud andmeid lugema, andmete lugemiseks. |

Muudatusettepanek 9

Artikli 3 lõige 2 a (uus)

| 2 a. Iga liikmesriik peab pädevate ametiasutuste ja volitatud organite registrit vastavalt artikli 2 lõikele 1 a. Liikmesriik edastab selle registri ja vajadusel selle korrapärased uuendused komisjonile, kes peab riiklike registrite aktuaalset online-koguregistrit. Komisjon avaldab selle koguregistri igal aastal. |

Muudatusettepanek 10

Artikli 4 lõige 1

1. Piiramata andmekaitse eeskirjade kohaldamist, on isikutel, kellele pass on väljastatud, õigus kontrollida passis sisalduvaid isikuandmeid ja vajaduse korral paluda andmeid parandada või kustutada. | 1. Piiramata andmekaitse eeskirjade kohaldamist, on isikutel, kellele pass on väljastatud, õigus kontrollida passis sisalduvaid isikuandmeid ja vajaduse korral paluda andmeid parandada või kustutada. Kontrollimise, parandamise või kustutamise peab määratud riiklik asutus teostama tasuta. |

Muudatusettepanek 11

Artikli 4 lõige 2

2. Passi ei lisata masinloetaval kujul teavet, välja arvatud juhul, kui see on ette nähtud käesolevas määruses või selle lisas või mainitud passis. | 2. Passi ei lisata masinloetaval kujul teavet, välja arvatud juhul, kui see on ette nähtud käesolevas määruses või selle lisas või mainitud passis. Passi ei lisata mingit muud teavet. |

Muudatusettepanek 12

Artikli 4 lõige 2 a (uus)

| 2 a. Biomeetrilisi elemente passides kasutatakse üksnes selleks, et: a)kontrollida dokumendi ehtsustb)tuvastada omaniku isikut otseselt kättesaadavate võrreldavate tunnuste abil, kui passi esitamist nõutakse õigusaktides. |

Muudatusettepanek 13

Artikli 4 lõige 2 b (uus)

| 2 b. Liikmesriigid edastavad komisjonile korrapäraselt selle määruse rakendamise auditeerimisaruanded, mis rajanevad ühistele standarditele, eriti eesmärgi ja juurdepääsu piirangute eeskirjade osas. Samuti teavitavad nad komisjoni kõikidest määruse rakendamisel ilmnenud probleemidest ning vahetavad kogemusi komisjoniga ja omavahel. |

Muudatusettepanek 14

Artikli 5 lõige 3 a (uus)

| 3 a. Komiteed abistavad direktiivi 95/46/EÜ artikli 29 kohaselt loodud töörühma poolt nimetatud eksperdid. |

Muudatusettepanek 15

Artikli 5 lõige 3 b (uus)

| 3 b. Kui komitee on artikli 2 lõikes 1 ette nähtud täiendavate tehniliste spetsifikatsioonide väljatöötamise lõpetanud, esitab direktiivi 95/46/EÜ artikli 29 kohaselt loodud töörühm arvamuse nende spetsifikatsioonide andmekaitse standarditega vastavuse kohta, mis saadetakse edasi Euroopa Parlamendile, nõukogule ja komisjonile. |

Muudatusettepanek 16

Artikli 5 lõige 3 c (uus)

| 3 c. Komisjon edastab oma otsuse eelnõu artikli 2 lõikes 1 ette nähtud täiendavate tehniliste spetsifikatsioonide kohta Euroopa Parlamendile, kes võib kolme kuu jooksul võtta vastu resolutsiooni, mis vastandub sellele otsuse eelnõule. |

Muudatusettepanek 17

Artikli 5 lõige 3 d (uus)

| 3 d. Komisjon teavitab Euroopa Parlamenti sammudest, mida ta kavatseb astuda vastusena Euroopa Parlamendi resolutsioonile ja nende sammude põhjustest. |

Muudatusettepanek 18

Artikli 5 lõige 3 e (uus)

| 3 e. Artikli 2 lõikes 1 ette nähtud täiendavate tehniliste spetsifikatsioonide konfidentsiaalsus tagatakse. |

Muudatusettepanek 19

Artikli 6 lõige 2

Liikmesriigid kohaldavad käesolevat määrust hiljemalt üks aasta pärast artiklis 2 osutatud meetmete vastuvõtmist. See ei piira juba välja antud passide kehtivust. | Käesoleva määruse kohaldamine sõltub riiklike andmekaitseasutuste sertifitseerimisest, et neil on vastavad uurimisvolitused ja -vahendid direktiivi 95/46/EÜ täitmiseks selle alusel kogutud andmete suhtes. Liikmesriigid kohaldavad käesolevat määrust hiljemalt 18 kuud pärast artiklis 2 osutatud meetmete vastuvõtmist. See ei piira juba välja antud passide kehtivust. |

[1] ELTs seni avaldamata.

--------------------------------------------------